  Виталий Пронин   10-тӥ феврале шаерысьтымы анай-атайёс пуксёзы партаос сьӧры.Россиысь 50 пала улосъёс туэ пырисько экспериментэ: выпускникъёслэн анай-атайёссылы ӵектэмын ӟуч кылъя ЕГЭ гожтыны. Палэнэ уг кыльы Удмуртия но. 10-тӥ феврале шаерысьтымы анай-атайёс пуксёзы партаос сьӧры. Ваньмыз луоз зэмос ЕГЭ-ын кадь: ортчоно металлоискатель пыр, телефонъёсты ӧс сьӧры кельтоно,  экзамен бланкъёсты шонер гожтоно...- Зэм, ачиз экзамен каньылгес луоз: ЕГЭ-ысь кыкетӥ люкетэз, тужгес секытэз, отчы уз пыры, - вераз Дышетонъя но наукая министерствоысь дышетонъя управлениен кивалтӥсь Лариса Пластинина. - Кыстӥськоз но со ӧжытгес. Та ужрад анай-атайёслэсь тодон-валанзэс эскерон вылысь чакламын ӧвӧл. Соослы возьматыны турттом: ЕГЭ сокем ик кышкыт ӧвӧл.Чакламъя элькунысьтымы котькуд ёросын усьтӥськыны кулэ  ЕГЭ гожтонъя пункт. Кӧня анай-атайёс отчы лыктозы - лыдъяны туж шуг, пе.  Но тодмо ни: Ижысь одӥгаз школаын сое гожтоз дышетонъя но наукая министр Алексей Шепталин.Элина Кумачёва Туспуктэм вотэсысь кутэмын  